
In the history of the Montenegrin photography more attention 
was given to the so called dynastic photography. This article 
throws some light on the photographic work done in the begin- 
ning of the 20th century in professional photography studios and 
it leads us to the stylistic changes of three aesthetics of the civic 


portrait in those studios. 


Skoro cjelokupna fotografska produkcija u Crnoj Gori, u 
periodu od 1840. do 1940. godine, nastala je radom pojedinaca 
u domaćim ateljeima, i radom stranih fotografa koji su dolazili 
uglavnom na dvor. Posete članova vladareve porodice i viđeni- 
jih ljudi inostranim fotografima, te neznatni broj putujućih foto- 
grafa, takođe su doprinijeli razvoju fotografske produkcije. 

Razvoj portreta najcjelishodnije se može sagledati usposta- 
vljanjem paralele između društvene uslovljenosti izrade portre- 
ta (ne samo ideološke, već i ekonomske, time nužno 1 tehničko- 
tehnološke, što je za fotografiju kao medij od izuzetnog znača- 
ja), i praćenjem stilskih promjena (neophodna estetska analiza 
unutar medijskih specifičnosti same fotografije uključuje i uoča- 
vanje niza različitih, nefotografskih ili neportretskih, uticaja sli- 
karstva, filma, inostrane foto-scene, ilustrovana štampe, itd). 

U cjelokupnoj mapi crnogorske fotografije uočavaju se i jasno 
profilišu dva tipa fotografije: građanski i dinastički. O dinasti- 
čkom portretu, kao tipu vladarskog portreta i svojevrsnog PR-a, 
objavljeno je dosta publikacija. Kralj Nikola je pridavao dosta 
značaja izradi svojih portreta i poruci koju treba da emaniraju. 
Interesantni i po malo zapostavljeni su portreti nekadašnjih 
junaka i serdara, nešto kasnije i prosvjetara, oficira, sudija, 
crkvenih velikodostojnika, senatora, vojvoda, koji su se iz 
novooslobođenih krajeva okupljali oko dvora u crnogorskoj pri- 
jestonici, formirajući posebni stalež vojnih i državnih činovnika, 
direktno zavisnih od gospodara. 

Početkom 20. vijeka, u Crnoj Gori se otvaraju stalni fotograf- 
ski ateljei, u kojim se odvija fotografska djelatnost prema opšte- 
važećim konvencijama. Fotografiju tih profesionalnih ateljea 
odlikuje veoma sužen izbor motiva. U produkciji ateljea izrazita 
je dominacija portreta, dok su predio ili panorama, kao motivi, 
obrađivani veoma rijetko, najčešće samo za razglednice. Potrebe 
za drugim žanrovima, sa malim izuzecima, skoro da i nije bilo. 
Zato su prvi stalni fotografski ateljei u Crnoj Gori nastali onda 
kada je potražnja za fotografijama toliko porasla da je obezbije- 
dila dovoljan broj stalnih mušterija, kako iz grada tako i sa sela, 
a time i bazične ekonomske uslove za život i rad fotografa. 

Istorija portreta je bila uslovljena i razvojem tehnologije, jer 
su mnogi fotografi pedesetih godina 19. vijeka usvajali konven- 
cionalna rješenja za problem najudobnijeg položaja ruke mode- 
la tokom ekspozicije, koja je u uslovima snimanja u ateljeu, 
mogla trajati i do 50 sekundi. To objašnjava često poziranje u 
sedećem stavu, đe se model, kao što se vidi po Njegošu na foto- 
grafiji Anastasa Jovanovića, oslanja rukom na fotelju i tako 
obezbjeđuje potrebnu nepokretnost. 

Poboljšani objektivi sedamdesetih godina omogućavaju kraću 
distancu između kamere i modela, što dovodi do snimanja por- 
treta u krupnom kadru. Zato je svakodnevna praksa ateljea 

sedamdesetih i osamdesetih godina, da u veličini vizit karte i 
kabinet formata rade i biste i dopojasne portrete na neutralnoj 
pozadini, poput albumenskog portreta formata vizitkarte kralji- 
ce Milene nepoznatog fotografa. 


Nepoznati fotograf, Kraljica Milena, 
, albumenski portret formata vizit karte 


Pojava formata fotografije vizit karte uslovljena je bila željom 
mušterija da pošeduju cijenom povoljne fotografije, koje pred- 
stavljaju njihov socijalni status. Fotografi su uslišili njihove 
potrebe, obezbjeđujući im naizgled pompeznu scenografiju, 
koja je, u suštini, bila vrlo jeftina. U studijima se uglavnom 
mogao naći mermerni ili drveni stub, tanki monitor zidovi pone- 
kad povučeni unazad kao scena, i nekoliko komada namještaja, 
korišćenih u svim situacijama. Ovakav ekonomski aranžman 
dozvolio je raznovrsnim klijentima, najčešće u žurbi, da mogu 
uraditi nekoliko uobičajenih poza, pokazujući se u najboljoj 
nedjeljnoj odjeći. 

Fotografi u prvo vrijeme najčešće rade pozu cijele figure, mada 
je ona aktuelna i danas. Kroz nju je najviše mogao da dođe do 
izražaja reprezentativni momenat i modela i cijelog ,,bogatstva“ 

ateljea. Poza ,,cijela figura“ je bila najrasprostranjenija, jer se, 
pored ostalog, šteđelo na retušu negativa, na kome je glava tako 
sitna, da su neizbježne neoštrine uništavale male nepravilnosti 
lica, koje bi mogle da smetaju „ljepoti“ modela. 

Stevan Radonjić, crnogorski vojvoda, diplomata i ministar 
inostranih djela (1879-1889), svoje školovanje na liceju Luja 
Velikog u Parizu i česta putovanja, koristi i da poseti atelje 
Carjat&C u Parizu 1866. godine, i atelje Viktora Angerera u 
Beču.! U skoro istoj pozi blagog kontraposta i s pogledom u 
stranu, fotografiše se na jednoj slici u građanskom odijelu u 
Parizu, a na drugima u nošnji. 


U Radonjić Stanko Ivov (1842-1889) završio je licej Luja Velikog u Parizu, 
a zatim vojnu akademiju Sen Sir. Prvo je bio ađutant (pobočnik) knjaza 
Nikole. Od 1874. je član Senata. Nalazio se na čelu Kancelarije Senata za 
spoljne poslove. Tada je dobio i vojvodsko zvanje. Bio je član crnogorske 
komisije koja se bavila utvrđivanjem krivice za Podgorički pokolj. Zastupao je 
Crnu Goru prilikom potpisivanja ugovora o ratnom savezu sa Srbijom maja 
1876. U vrijeme rata 1876-1878, bio je načelnik Vrhovne komande crnogorske 
vojske. Jedan je od krivaca za poraz crnogorske vojske na Bišini (jula 1876.). 
Od januara do aprila 1877, tokom primirja između zaraćenih strana, učestvo- 
vao je, zajedno sa vojvodom Božom Petrovićem Njegošem, u radu Carigrad- 
ske konferencije, na kojoj se pregovaralo o uslovima pod kojima bi Crna Gora 
pristala na zaključenje mira. U vrijeme druge faze crnogorsko-osmanskog rata, 
bio je predstavnik Crne Gore u ruskom glavnom štabu. Zajedno sa vojvodom 
Božom Petrovićem Njegošem, bio je u Berlinu u vrijeme održavanja 
Kongresa. Nakon uspostavljanja diplomatskih odnosa između Crne Gore i 
Osmanskog carstva, imenovan je za prvog crnogorskog poslanika u Carigradu, 
a poslije nekoliko mjeseci preuzeo je dužnost crnogorskog ministra inostranih 
djela. Na tom položaju ostao je do smrti, oktobra 1889. U Istorijski leksikon 
Crne Gore, Podgorica: Daily Press-Vijesti, 2006. godine, str. 1074. 

Atelje Carjat & C, Stevan Radonjić, 1866 godine, 
Arhiv Jugoslavije Beograd 


Za vrijeme knjaza-kralja Nikole, kada je plemstvo doživljava- 
lo nagli uspon?, kralj je svojim portretima nastojao dati što 
reprezentativniji, moćniji izraz, jer je ukus epohe određivala 
društvena klasa na vlasti ili sam kralj. 


2 Lijep primjer fotografije predstavnika plemstva, Maksim Baćović (1848- 
1876), albumenski portret formata vizitkarte u ateljeu. Baćović Maksim 
(Klenak, Banjani, 1848-1876), vojvoda, na Cetinju je završio osnovnu školu. 
Kada je 1872. godine vojvoda Simo Baćović odbio da uhapsi hercegovačkog 
hajduka i harambašu Stojana Kovačeviča i preda ga osmanskim vlastima, 
morao je, prema odluci crnogorskih vlasti, da zvanje vojvode preda svome 
sinovcu Maksimu Baćoviću. U 24. godini života postao najmlađi hercegova- 
čko-crnogorski vojvoda. Malmudirski čin (oblasni upravitelj) od strane 
osmanskih vlasti dobio je 1873. godine. Učestvovao je u više mirovnih misija 
(Mostar, Sarajevo i Bileća). Kao vojvoda Banjana imao je česte kontakte sa 


vojvodom Petrom Vukotićem koji je bio povjerljiva ličnost knjaza Nikole 

A. Jelaska, Maksim Baćović, lijep primjer fotografije predstavnika 
plemstva, albumenska fotografija formata vizit karte, oko 1870-te., 
Kolekcija Jovana Vuksanovića 


Činilo se da je, uslijed proliferacije fotografskih portreta, 
došlo do njegove demokratizacije, mada to i dalje nije bilo tako. 


Petrovića za održavanje veza sa hercegovačkim plemenima. Banjansko-rudin- 
ski bataljon, kojim je komandovao vojvoda M. Baćović, zajedno sa odredom 
crnogorskih dobrovoljaca, koje je predvodio Peko Pavlović, u drugoj polovini 
1875. godine, imao je više sukoba sa osmanskim snagama na prostoru od 
Korita do Bileće i Dabra. Baćović je zajedno sa Pekom Pavlovićem uspio da 
13. oktobra 1875. godine nanese težak poraz osmanskim snagama u Glavskom 
dolu. Tokom Veljeg rata učestvovao i u sukobima na Muratovici, Trnovici, 
Krscu i Plani. Na potezu između Radovan Ždrijela i Gluve Smokve, 20. janua- 
ra 1876. godine, došlo je do borbe između osmanskih snaga i jedinica pod ko- 
mandom vojvode Maksima Baćovića i Peka Pavlovića. U toj borbi život je 
izgubio vojvoda Maksim Baćović. Sahranjen je u Grahovu, kod crkve Sv. 
Nikole, U: Istorijski leksikon Crne Gore, Nav. Djelo, str. 66. 

HA. Jelaska, Kotor, 
nepoznati vojnik, 


g y kolekcija J. Vuksanovića 


U Crnoj Gori se veoma rijetko ili skoro nikako nije mogla naći 
fotografija seljaka ili radnika snimljenog u ateljeu. 

Osnovni kvaliteti kojima fotografi ateljea pri snimanju svojih 
mušterija treba da teže, sažeo je u nekoliko osnovnih principa, 
definisanih u fotografskoj estetici Dizderija, pronalazača „vizit 
karte“ i poze „cijela figura“. Njegov način snimanja, prihvaćen 
šezdesetih godina 19. vijeka, odnosio se ponajviše na portret. 
Osnovni uslovi su bili: 


1. prijatna spoljašnjost; 

2. opšta jasnoća; 

3. dobro isticanje sjenki, polutonova i svijetlih djelova; 
4. prirodne proporcije; 

5. detalji u sjenkama; 

6. ljepota. 

Od modela se očekuje 1 da pozira. Tako su i ruke imale vrlo 
važnu ulogu u zauzimanju prave poze. Jedni se fotografišu s 
desnom rukom na prsima, a drugi je drže ležerno podbočenu o 
pasu, ili im ona nemarno pada niz bedro. Neki se igraju privje- 
skom džepnog sata, a neki imitiraju velike skupštinske govorni- 
ke, držeći meditativno desnu ruku pod prslukom, kao na 
Jelaskinom portretu nepoznatog vojnika. U svim tim pozama, pa 


Atelje Đonović- Vujović, Cetinje 1918, kolekcija IFCG 


i u onima koje su na prvi pogled najjednostavnije i najprirodni- 
je, oseća se određena unutrašnja izvještačenost, izvjesno naivno 
i komično samoisticanje. 

Popularna estetika se strogo poistovjećuje s društvenim nor- 
mama, ili se prepoznaje jedino po poštovanju normi pristojnosti 
i prikladnosti. Prema Burdijeu, značenje poze koju ljudi zauzi- 
maju za fotografisanje može se razumjeti jedino kroz odnos sa 
simboličkim sistemom u kojem ona ima mjesto i koji definiše 
ponašanje i navike primjerene odnosima s drugim ljudima.’ 


3 Bourdie, Pierre, ,,The social definition of photography". U Evans, Jessica 
& Hall, Stuart (eds.), Visual culture: the reader, London: Sage publications, 
1999, strane 162-181, str. 168. 

Fotografije koje analizira Burdije, obično prikazuju lik čovje- 
ka sa prednje strane i u središtu slike, dok stoji na pristojnoj uda- 
ljenosti nepokretan i dostojanstvenog držanja. Zapravo, dok 
pozira, osoba zauzima položaj koji nije, niti treba biti prirodan. 
Prepoznatljiva je briga modela da ispravi određeno držanje i da 
obuče najbolju odjeću. Poznato je i da su modeli decidno odbi- 
jali mogućnost da budu iznenada fotografisani u nekoj neobič- 
noj pozi ili pri svakodnevnom poslu. Pozirati znači poštovati 
samog sebe i zahtijevati da se bude poštovan.+ 


Atelje Đorđe Đorđević, 
Cetinje, Dušan Vuksan, 
kolekcija IFCG 


4 »Prirodnost“ je, kaže Burdije, kulturni uzor koji se mora stvoriti prije nego 

J U J prije neg 
što može biti snimljen. Čak i slika iznenađenja, ostvarenje estetike prirodno- 
sti, poštuje kulturne modele: uzor je još uvijek da se bude „prirodno” onakav 


kako se želi izgledati ili kako se mora izgledati. U, isto, str. 179. 

Burdije primjećuje i to da je spontana želja za frontalnošću 
povezana s duboko ukorijenjenim kulturnim vrijednostima.’ 
Naime, on smatra da onaj koji sjedi, upućuje promatraču znak 
poštovanja, ljubaznosti, u skladu s društveno uspostavljenim 
pravilima ophođenja, te traži da promatrač poštuje iste običaje i 
iste norme. On stoji licem naprijed, i zahtijeva da se gleda u lice 


i s određene udaljenosti. Potreba za recipročnim poštovanjem 


zapravo je srž frontalnosti.6 


kolekcija Jovana Vuksanovića 


5 Kao rezultat, radi se samo o ekstremnom obliku našeg odnosa s drugima. 
Suočiti se s pogledom koji hvata i zamrzava izgled, te zauzeti najsvečaniji 
stav, znači smanjiti rizik od nespretnosti i odati sliku na koju se prethodno uti- 
calo. Moglo bi se reći kako je frontalnost sredstvo pomoću kojeg se sprovodi 
vlastita objektivizacija: nudeći regularnu sliku samih sebe, na neki način 
namećemo pravila percepcije. 


6 Bourdie, Pierre, nav. djelo, str. 170. 

Čovjek koji se fotografiše takođe je primoran da zauzme 
odgovarajuću pozu: lijeva mu je ruka naslonjena na sto (taj 
položaj ima bezbrojne varijante), oči ukazuju na meditativnu 
zamišljenost. Na taj način, i sam postaje dio dekora u ateljeu. Uz 
to, fotografski atelje postaje skladište scenskih rekvizita u kojem 
se, kao i u pozorištu, za svaku društvenu ulogu može naći odgo- 
varajuća maska (Jelaskini instrumenti, bicikla, knjige, ...), a u 
našim ateljeima i narodne nošnje koje se mogu iznajmiti. 


nemere: Anton Jelaska, Herceg Novi, 
ženski portret, kol J. V. 


Radoslav Rotković piše u dokumentima i komentarima o ate- 
ljeu Laforest u Herceg-Novom: 

„U samom centru grada, na stepeništu koje vodi od početka 
ulice Cala longa ka sadašnjoj autobuskoj stanici, bio je i Za vri- 
jeme Austrije fotografski studio Laforest, u kojemu su se 
fotografisali svi Novljani, pa i mnogi gosti, među kojima su bili i 


www. maticacrnogorska.me MATICA, zima 2011. 375 


Maja Đurić 


mitropolit Visarion Ljubiša i kralj Nikola i kraljica Milena. 
Laforest je imao i mušku i žensku crnogorsku nošnju, za đecu i 
odrasle, zato što je ta, dekorativna nošnja, uvijek bila skupa i nije 
je mogao svako nabaviti, ali je mogao doći kod njega i slikati se, 
i tako sačuvati uspomenu na nju i ispuniti svoju želju"? 

Nakon 1860. godine, pojavili su se prvi anastigmati, specijal- 
ni objektivi koji su se odlikovali do tada neviđenom oštrinom. 
Njihovo tehničko savršenstvo dovelo do još veće upotrebe teh- 
nike retuša,š čime fotografija gubi svoju najvažniju i bitnu oso- 
binu, moć tačne i precizne reprodukcije.? 

Fotografija je vremenom tehnički usavršavana i za klijentelu 
ovih krajeva. Uz proizvodnju već dugo ustaljenog formata ,,vizit 
karte“, počinje se koristiti i ,,kabinet" format (17x11).1% Površi- 


u Rotković, Radoslav, nav. djelo, str 428. 

8 Retušeri su bili najtraženije osoblje ateljea i imali su mnogo posla, trudeći se 
da uklone svaku, i najmanju nepravilnost lica. Ispod njihovog alata: četkice, olov- 
ke i ,šabera“, sva lica su ,upeglana“ i glatka, tako da su skoro ličila jedno na 
drugo. I mlado i staro lice je postajalo glatko i ujednačeno kao porcelanska 
maska, pa je fotografski portret iz ateljea do kraja 19. vijeka bio bez lične note. 

9 Glavni pomoćnici uspješnog fotografa postaju režiseri i specijalizovani sli- 
kari. Zadatak potonjih je bojenje, jer su obojene fotografije naveliko ušle u modu. 
Nakon što bi klijenta namjestio u odgovarajući položaj, vlasnik ateljea bi zapisao 
osnovne podatke o njegovu izgledu, poput onih što se bilježe u ličnoj karti: boja 
kože obična, oči plave ili smeđe, kosa kestenjasta ili crna. Već nakon nekoliko 
dana obojena, uokvirena i na karton priljepljena fotografija bila bi isporučena kli- 
jentu. Tako je fotografija isprave postala zamjena minijature i portreta u ulju. 

10 Poslije 1870. godine mnogi prozvođači opreme za profesionalna ateljea 
uveli su standardizovane formate fotografskih kartona uz odgovarajuće trgo- 
vačke nazive. Nicolo Zar iz Herceg-Novog je često koristiom promenade for- 


mat. Viđeti u poglavlju Formati. 

nom gotovo dva puta većom od vizit karte, kabinet format omo- 
gućavao je da se pri snimanju portreta fotograf usredsredi na lice 
modela, ili da da više detalja šedećoj ili stojećoj figuri. Pošto su u 
novom formatu i neželjeni detalji postali vidljivi, u fotografskim 


radionicama se masovno počinje koristiti postupak retuširanja.11 


Julka Poček, Cetinje, 
vlasnik Duško Poček 


ll Uljepšavanja i stvaranje idealizovanih ljudi, retuš koji je danas zamijenio 


kompjuterski program foto-šop (photoshop). 

Međutim, sve veća potražnja fotografskih portreta među pri- 
padnicima rastuće srednje i niže klase u 19. vijeku, bila je uslov- 
ljena i potrebom da poseduju predmete koji simbolizuju viši dru- 
štveni položaj. Umjesto same osobe, na fotografiji se često nalazi 
tipizirani predstavnik društvenog sloja kojemu ona pripada. 
Fotografski portreti bili su ekonomski dostupni većem broj ljudi, 
mada su i dalje podšećali na društvenu nadmoć aristokratije, čiji 


su pripadnici do tada bili jedini naručioci sopstvenih portreta. 

